श्रीलंका में हेलीकॉप्टर में पैदा हुआ बच्चा  
बसों और ट्रेनों में बच्चों के जन्म लेने की खबरें तो आपने सुनी होंगी, लेकिन संभवत: यह नहीं सुना होगा कि किसी बच्चे का जन्म हेलीकॉप्टर में हुआ हो।
बसों और रेलगाड़ियों में बच्चों के जन्म लेने की खबरें तो आपने सुनीं होंगी, लेकिन आपने संभवत: यह नहीं सुना होगा कि किसी बच्चे का जन्म हेलीकॉप्टर में हुआ हो। श्रीलंका में एक महिला ने वायुसेना के हेलीकॉप्टर में बच्चे को जन्म दिया है।  'कोलम्बो पेज वेबसाइट' ने अधिकारियों को हवाले से लिखा है कि महिला को वायुसेना के हेलीकॉप्टर से बाढ़ प्रभावित इलाके से सुरक्षति स्थान पर ले जाया जा रहा था। उक्त महिला के साथ चार अन्य गर्भवती महिलाएं भी थीं।  अधिकारी के मुताबिक चारों महिलाओं को वायुसेना के बेल 212 हेलीकॉप्टर से ले जाया जा रहा था, उसी समय उक्त महिला ने अपने बच्चे को जन्म दिया। गौरतलब है कि श्रीलंका के अनुराधापुरा जिले के बाढ़ प्रभावित इलाकों में फंसे लोगों को निकालने के लिए वायुसेना के चार हेलीकॉप्टर लगाए गए हैं।